Държавен вестник, бр. 27, 2002 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  27
3. приключва счетоводно на всяко тримесе-
чие и изготвя годишните счетоводни отчети;
4. изготвя и подава заявка до Министерство-
то на образованието и науката за прогнозните
разходи за текуща издръжка по проекта и ко-
финансиране за всеки следващ месец до 15-о
число на текущия;
5. изготвя и подава месечните отчети за из-
пълнение на бюджета към Министерството на
образованието и науката и Министерството на
финансите до 5-о число на всеки месец;
6. изработва, осчетоводява и изплаща запла-
тите на звеното;
7. системно води и приключва касата;
8. изготвя месечните декларации за Нацио-
налния осигурителен институт;
9. изготвя платежните документи за разпла-
щане от бюджетната сметка на звеното и тях-
ното депозиране в банката;
10. изготвя баланс в края на всеки месец.”
§ 5. В чл. 12 думите “експертът” се заменят
с “главният експерт”.
§ 6. В чл. 13 думите “разработват заданията
и” се заличават.
§ 7. В чл. 16 думите “по чл. 13” се заличават.
§ 8. В чл. 18 думите “правила за работа” се
заменят с “правилник за вътрешния трудов ред”.
§ 9. Член 19 се изменя така:
“Чл. 19. Отчетите за управление на проекта
се изготвят от звеното след предварително пре-
доставена информация от ръководителите на
работните групи по компоненти и подкомпонен-
ти и се предават на представител на Световната
банка на всяко тримесечие, като стават нераз-
делна част от процедурите на планиране.”
Министър: Вл. Атанасов
13034
НАРЕДБА № 2
от 5 март 2002 г.
за определяне на индивидуалните месечни ра-
ботни заплати на персонала, зает в средното
образование
Раздел I
Общи положения
Чл. 1. (1) С наредбата се уреждат условията
и редът за определяне на индивидуалните ме-
сечни работни заплати в системата на средното
образование.
(2) Наредбата се прилага при определяне на
работните заплати в детските градини, учили-
щата и обслужващите звена, включени в систе-
мата на народната просвета.
(3) Към длъжността “учител” се приравня-
ват длъжностите: помощник-директор—с пре-
подавателска заетост, възпитател, ръководител
на филиал в Междуучилищен център за трудо-
во политехническо обучение (МУЦТПО), ло-
гопед, педагог, корепетитор, психолог, хорео-
граф, ръководител на учебно-изчислителен ка-
бинет, педагогически съветник, рехабилитатор,
инструктор по трудово обучение.
(4) Наредбата се прилага и от всички учили-
ща, детски градини и обслужващи звена към
други министерства и ведомства.
Раздел II
Работна заплата
Чл. 2. Началните основни месечни работни
заплати на персонала, зает в системата на сред-
ното образование, се определят по длъжности
съгласно приложение № 1.
Чл. 3. (1) Основната месечна работна запла-
та за длъжността “директор” се определя в за-
висимост от категорията на училището (прило-
жение № 2), времето, признато за стаж по спе-
циалността, и коефициента към началната ос-
новна месечна работна заплата за длъжността
(приложение № 3).
(2) Основната месечна работна заплата за
длъжността “учител” се определя в зависимост
от нормата преподавателска работа, по-висо-
ката лична квалификация, времето, признато
за стаж по специалността, и коефициента към
началната основна месечна работна заплата за
длъжността (приложение № 4) в съответствие
с чл. 6, ал. 2 и 3 от ПМС № 22 от 2002 г. за работ-
ната заплата в бюджетните организации и дей-
ности и § 1 от наредбата.
(3) Основната месечна работна заплата за
длъжностите “помощник-директор по учебна-
та дейност”, “помощник-директор по учебно-
производствената дейност” и “ръководител на
филиал в МУЦТПО” се определя в зависимост
от пълната норма преподавателска работа, вре-
мето, признато за стаж по специалността, и
коефициента към началната основна месечна
работна заплата за длъжността от скалата за
“учител с II професионално-квалификационна
степен” на приложение № 4.
(4) Основната месечна работна заплата за
длъжността “помощник-директор по админис-
тративно-стопанската дейност” се определя с
индивидуалния трудов договор, но не по-ниска
от определената начална основна работна за-
плата за длъжността “помощник-директор” съг-
ласно приложение № 1.
(5) При недостигане на задължителната нор-
ма преподавателска работа за “учител” основ-
ната месечна работна заплата на лицето се на-
малява, но за не повече от 5 часа седмично или
180 часа годишно.
(6) За стаж по специалността се признава
времето, през което лицето е работило по тру-
дово и служебно правоотношение:
1. на длъжност “директор”, “учител” и длъж-
ностите по чл. 1, ал. 3 в училища, детски гради-
ни и обслужващи звена;
2. в други отрасли и дейности по специалността
на висшето образование образователно-квали-
фикационна степен “магистър”, “бакалавър” и
“специалист по...”, която ползва като учител;
3. на учителска длъжност в училищата и
детските градини преди получаване на по-ви-
сок образователен ценз;